SK   SK 
 
 
 EURÓPSKA  
KOMISIA   
V Bruseli 17. 2. 2022  
COM(2022) 52 final  
 
SPRÁVA KOMISIE EURÓPSKEMU PARLAMENTU A RADE  
o vykonávaní právomoci prijímať delegované akty udelenej Komisii podľa nariadenia 
Európskeho parlamentu a Rady (EÚ) 2017/821 zo 17. mája 2017, ktorým sa ustanovujú 
povinnosti náležitej starostlivosti v dodávateľskom reťazci dovozcov Únie dovážajúcich 
cín, tantal a volfrám, ich rudy a zlato s pôvodom v oblastiach zasiahnutých konfliktom 
a vo vysokorizikových oblastiach   
   
   
   
   
   
   
  
 
1 
  
I. Úvod  
V roku 2017 Európska únia (ďalej len „EÚ“) prijala nariadenie Európskeho parlamentu  
a Rady (EÚ) 2017/821 zo 17 . mája  2017, ktorým sa ustanovujú povinnosti náležitej 
starostlivosti  v dodávateľskom reťazci dovozcov Únie dovážajúcich cín, tantal  a volfrám, ich 
rudy a zlato  s pôvodom  v oblastiach zasiahnutých konfliktom  a vo vysokorizikových 
oblastiach1 (ďalej len „nariaden ie EÚ“) Nariadenie EÚ nadobudlo účinnosť 8 . júna 2017  
a jeho kľúčové požiadavky sa vzťahujú na dovozcov EÚ od 1 . januára  2021.  
Týmto nariadením sa  zriaďuje systém Únie týkajúci sa náležitej starostlivosti  
v dodávateľskom reťazci (ďalej len „systém Únie“)  s cieľom obmedziť príležitosti 
ozbrojených skupín  a bezpečnostných síl na obchod  s cínom, tantalom  a volfrámom,  ich 
rudami  a zlatom. Je navrhnuté tak, aby poskytovalo transparentnosť  a istotu, pokiaľ ide  
o dodávateľské postupy dovozcov Únie  a taviarní  a rafinérií získavajúcich zdroje  z oblastí 
zasiahnutých konfliktom  a vysokorizikových oblastí. Článkom 19 ods. 2 nariadenia EÚ sa 
Komisii udeľujú právomoci prijímať delegované akty, pokiaľ ide o: 1) stanovenie  a zmenu 
prahových hodnôt objemu dovozu nerastov  a kovov  a 2) stanovenie metodiky  a kritérií 
uznávania schém náležitej starostlivosti  v dodávateľskom reťazci.  
V nariadení EÚ sa stanovujú povinnosti náležitej starostlivosti  v dodávateľskom reťazci  
v súlade  s usmernením OECD  o náležitej starostlivosti2 vrátane jeho prílohy II. Tieto 
povinnosti sa vzťahujú na dovozcov Únie dovážajúcich nerastné suroviny  a kovy, ako sa 
stanovuje  v prílohe I  k nariadeniu EÚ. Na zabezpečenie riadneho fungovania systému Únie sa 
na Komisiu deleguje právomoc prijímať akty  v súlade  s článkom 290 Zmluvy  o fungovaní 
Európskej únie, pokiaľ ide  o zmenu prílohy I stanovením  a zmenou prahových hodnôt objemu 
nerastov  a kovov.  
V nariadení EÚ sa ďalej stanovuje, že vlastníci schém náležitej starostlivosti  v dodávateľskom 
reťazci môžu požiadať  Komisiu, aby uznala ich systémy za rovnocenné  s požiadavkami 
nariadenia EÚ. Takéto schémy by sa mali zosúladiť  s konkrétnymi odporúčaniami 
usmernenia OECD  o náležitej starostlivosti.  S cieľom uľahčiť posudzovanie schém náležitej 
starostlivosti, ktoré by m ohli byť uznané podľa nariadenia EÚ, sa na Komisiu deleguje 
právomoc prijímať akty  v súlade  s článkom 290 Zmluvy  o fungovaní Európskej únie, pokiaľ 
ide o stanovenie metodiky  a kritérií pre toto posúdenie na účely uznania . 
II. Právny základ  
V súlade  s článkom 19 ods. 2 nariadenia Európskeho parlamentu  a Rady (EÚ) 2017/821 zo 
17. mája  2017 vypracuje Komisia správu Rade  a Európskemu parlamentu týkajúcu sa 
delegovania právomocí . 
III. Vykonávanie delegovania právomoci  
Nariadením EÚ sa na základe článku 19 ods. 2 Komisii udeľujú právomoci  s cieľom zaviesť 
tieto ustanovenia tohto nariadenia:  
 pokiaľ ide  o zmenu prílohy I, stanovením prahových hodnôt objemu pre tantalové 
alebo nióbové rudy  a koncentráty, zlaté rudy  a koncentráty, oxidy  a hydroxidy cínu, 
                                                 
1 Ú. v. EÚ L 130, 19.5.2017, s. 1 .  
2 http://www.oecd.org/daf/inv/mne/mining.htm . 
 
2 
 tantalá ty a karbidy tantalu, pokiaľ možno do 1 . apríla  2020, ale najneskôr do 1 . júla 
2020 (článok 1 ods. 4 nariadenia EÚ);  
 
 pokiaľ ide  o zmenu existujúcich prahových hodnôt uvedených  v prílohe I, každé tri 
roky od 1 . januára  2021 (článok 1 ods. 5 nariadenia EÚ);  
 
 pokiaľ ide  o doplnenie tohto nariadenia stanovením metodiky  a kritérií, ktoré Komisii 
umožnia posúdiť, či schémy náležitej starostlivosti  v dodávateľskom reťazci uľahčujú 
hospodárskym subjektom dodržiavanie požiadaviek tohto nariadenia,  a na základe 
ktorých môže Komisia uznať tieto schémy (článok 8 ods. 2 nariadenia EÚ).  
 
Komisia prijala dva delegované akty na základe nariadenia EÚ takto:  
 Delegované nariadenie Komisie (EÚ) 2019/429  z 11. januára  2019, ktorým sa dopĺňa 
nariadenie Európskeho parlamentu  a Rady (EÚ) 2017/821, pokiaľ ide  o metodiku  
a kritériá posudzovania  a uznávania schém náležitej starostlivosti  v dodávateľskom 
reťazci týkajúcich sa cínu, tantalu, volfrámu  a zlata3. 
 
 Delegované nariadenie Komisie (EÚ) 2020/1588  z 25. júna 2020, ktorým sa mení 
príloha I  k nariadeniu Európskeho parlamentu  a Rady (EÚ) 2017/821 stanovením 
prahových hodnôt objemu pre tantalové alebo nióbové rudy  a koncentráty, zlaté rudy  
a koncentráty, oxidy  a hydroxidy cínu, tantaláty  a karbidy tantalu4. 
 
Dele gované akty  s cieľom zmeniť existujúce prahové hodnoty uvedené  v prílohe I  
k nariadeniu EÚ zatiaľ neboli prijaté, keďže Komisia je splnomocnená prijímať ich každé tri 
roky od 1 . januára  2021 podľa článku 1 ods. 5 nariadenia EÚ.  
IV. Závery  
Komisia vyzýva Eu rópsky parlament  a Radu, aby túto správu vzali na vedomie  v súvislosti  
s riadnym výkonom právomocí prenesených na Komisiu nariadením EÚ.  
 
 
                                                 
3 Ú. v. EÚ L 75, 19.3.2019, s. 59 . 
4 Ú. v. EÚ L 360, 30.10.2020, s. 1 .